stanford-oval/wikipedia huggingface dataset:
Shiojiri

| Shiojiri (塩尻市) |
| --- | --- |
 Narai-jukun katukuvaa
 lippu:  symboli
 Shiojirin sijainti Naganon prefektuurissa
 Shiojiri
 Koordinaatit: 36°06′54″N, 137°57′12″E 
Valtio:  Japani
Alue:  Chūbu, Kōshin’etsu
Prefektuuri:  Naganon prefektuuri
Pinta-ala:  
 – Kokonaispinta-ala:  290,18 km²
Väkiluku (04/2020):  66 855
 – Väestötiheys:  230,4 as./km²
Symbolit:  
 – Puu:  Japaninmarjakuusi
 – Kukka:  Jalokello
 
 https://www.city.shiojiri.lg.jp/ 
Infobox OKVirheellinen NIMI-arvo: 
Shiojiri (jap. 塩尻市, Shiojiri-shi) on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin keskiosassa Matsumoton altaan eteläreunalla. Etelässä sen alue ulottuu Kison laaksolle saakka; Suwan altaasta koillisessa sen erottaa Shiojirin sola. Kaupungin läpi virtaa Naraijoki. Shiojirissa on 66 855 asukasta (huhtikuussa 2020) ja sen pinta-ala on 290,18 neliökilometriä.
Shiojiri kehittyi historiallisesti Tyynenmeren rannikolle ja Japaninmeren suuntaan johtaneiden tiereittien solmukohtana. Kaupunki sijaitseekin näiden kahden vesistöalueen vedenjakajan varrella. Edo-kaudella Shiojiri oli yksi Nakasendō-tien postiasemista. Nykyisen kaupungin alueella sijaitsee neljä muutakin entistä Nakasendō-tien postiasemaa, joista Narai-juku kuului tien vilkkaimpiin. Kaupunkioikeudet Shiojiri sai vuonna 1959, kun Shiojirin maaseutukaupunkiin liitettiin neljä kyläkuntaa. Kaupunki laajeni huomattavasti vuonna 2005, kun siihen yhdistettiin Narakawan kyläkunta. Kaupungin eteläosissa perinteinen elinkeino oli lakkatöiden valmistus. Nykyisin kaupungissa on elektroniikka- ja hienomekaanista teollisuutta. Maaseutualueilla viljellään vihanneksia ja hedelmiä, etenkin viinirypäleitä, joista tuotetaan myös viiniä.
Shiojirin rakennettuun kulttuuriperintöön kuuluvat Nakasendō-tien entisten postiasemien historiallinen kaupunkimiljöö ja useat suojellut Edo-kauden asuinrakennukset, jotka edustavat honmune-zukuri-tyyliä. Kuusi niistä on valittu tärkeän kulttuuriomaisuuden kohteiksi. Kaupungissa sijaitsee myös Hiraiden arkeologinen kohde, josta on löytynyt esineistöä jōmon-kaudelta saakka. Osa kaupungin alueesta kuuluu Yatsugataken–Chūshin-kōgenin puolikansallispuistoon. Shiojiria palvelevat JR Higashi-Nihonin Shinonoi-linja sekä JR Higashi-Nihonin ja JR Tōkain liikennöimä Chūō-päälinja.
Kuvia

Ono-jinja
Kiso-Hirasawa Naraijoen varrella
Shiojirin kaupunginkirjasto
Shiojirin kantakaupunki vuoden 1975 ilmakuvassa
Aiheesta muualla

Kuvia tai muita tiedostoja aiheesta Shiojiri Wikimedia Commonsissa
Kaupungin internetsivut (japaniksi)
Siirrettävä ohjelma

USB-muistitikku
Portable application, vapaasti suomennettuna kannettava ohjelma (tai siirrettävä), tarkoittaa tietokoneohjelmaa jota voidaan ajaa ilman asentamista tietokoneessa. Näitä myös Portable-ohjelmiksi kutsuttuja ohjelmia voidaan siis ajaa itsenäisesti riippumatta käyttöjärjestelmän ominaisuuksista, jolloin ohjelmaa voidaan siirtää erilaisilla tallennusmedioilla (esimerkiksi USB-muistilla, kiintolevyllä tai erilaisilla optisilla medioilla, kuven CD tai DVD-levyillä) mahdollistaen ohjelman ajamisen muillakin tietokoneilla, kuin millä se on asennettu.
Sioux City Musketeers

| Sioux City Musketeers |
| --- | --- |

Perustettu:  1972
Kaupunki:   Sioux City, Iowa
Kotiareena:  Tyson Events Center
Sarjataso:  USHL
Konferenssi:  Läntinen
Värit:           
Toimitusjohtaja:   Jay Varady
Päävalmentaja:   Jay Varady
Infobox OKNimi-testi OK: 
Sioux City Musketeers on vuonna 1972 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Sioux Citystä Iowasta.
Aiheesta muualla

Sioux City Musketeersin verkkosivut (Arkistoitu – Internet Archive) (englanniksi)
Shattered Horizon

| Shattered Horizon |
| --- | --- |

Kehittäjä:  Futuremark Games Studio
Julkaisija:  Futuremark
Jakelija:  Valve Corporation ja Steam
Säveltäjä:  Markus Kaarlonen
Pelimoottori:  Futuremark
Julkaistu:  2009
Lajityyppi:  ensimmäisen persoonan ammuntapeli
Pelimuoto:  moninpeli, yksinpeli ja yhteistyömoodi
Ikäluokitus:  ESRB: Teini-ikäisille  PEGI 16  USK 16 
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Shattered Horizon on suomalaisen Futuremark Games Studion kehittämä ensimmäisen persoonan ammuntapeli, joka on julkaistu vuonna 2009 Windowsille.
Vastaanotto

Peli sai GameSpotin arvostelussa arvosanaksi 7,5/10.
Aiheesta muualla

Shattered Horizon MobyGamesissa (englanniksi)
Seppo Linnainmaa

Seppo Ilmari Linnainmaa (s. 28. syyskuuta 1945 Pori) on suomalainen matemaatikko ja tietojenkäsittelytieteen tutkija. Linnainmaa suoritti vuonna 1974 ensimmäisen tietojenkäsittelytieteen tohtorin tutkinnon Helsingin yliopistossa. Hän on julkaissut 21 teosta kolmella kielellä. Hän hoiti muun muassa Lappeenrannan teknillisen korkeakoulun tietojenkäsittelyopin apulaisprofessuuria vuosina 1977–1982. Sen jälkeen hän työskenteli VTT:ssä erikoistutkijana 1982–1989 ja tutkimuspäällikkönä 1994–2005. Hän jäi eläkkeelle vuonna 2007.
Linnainmaan takaperoinen pyöristysalgoritmi

Linnainmaan vuonna 1970 tekemä pro gradu -työ Algoritmin kumulatiivinen pyöristysvirhe yksittäisten pyöristysvirheiden Taylor-kehitelmänä on kuuluisa.
1960-luvun lopulla professori Martti Tienari lähetti lupaavan maisteriopiskelijansa Seppo Linnainmaan Tanskaan, jotta tämä voisi tanskalaisten paremman tietokoneen äärellä miettiä sitä, kuinka olisi mahdollista pysyä kärryillä tietokoneiden tekemien pienten pyöristysvirheiden kasautumisesta. Tällaisista virheistä kannettu huoli osoittautuisi aiheellisiksi vuosikymmeniä myöhemmin lukuisissa talouden ja ilmailun alojen onnettomuuksissa.
Linnainmaan ongelma oli, että laskutoimitusten ketjussa toinen toistaan seuraavat pyöristykset johtivat siihen, että jokaisen uuden pyöristyksen yhteydessä olisi laskettava kaikki edelliset pyöristykset uudelleen, ja tähän kuluisi loputtomasti aikaa. "Heureka-hetkellään" Linnainmaa keksi laskea pyöristysvirheitä takaperin lähtien liikkeelle lopputuloksesta ja päätellen pyöristysvirheen suuruuden ainoastaan edellisestä laskutoimituksesta. Näin koko ketjua ei tarvitsisi laskea uudelleen.
Vuosia myöhemmin Harvardin yliopistossa työskennellyt sosiaalitieteilijä Paul Werbos alkoi kehitellä samanlaisia ajatuksia. Werbos nimesi oman takaperoisen algoritminsa backpropagationiksi. Hän ymmärsi sen olevan tehokkain tapa, jolla tekoäly voisi kouluttaa itseään. Myös kanadalainen Geoffrey Hinton yhdessä psykologi David Rumelhartin kanssa kehitti takaperin kulkevasta algoritmista oman versionsa. Hinton myötävaikutti siihen, että algoritmi päätyi olennaiseksi osaksi neuroverkkoja. Siitä tuli itseoppivien tekoälyjen tärkein osa, ja nykyään sitä hyödyntävät esimerkiksi ChatGPT:n, Midjourneyn ja Google Kääntäjän kaltaiset ohjelmistot. Hinton palkittiin aikanaan Turing-palkinnolla.
Linnainmaan työ taas virui unohdettuna vuosikymmenten ajan ja olisi pysynytkin unohduksissa, jollei saksalainen tekoälytutkija Jürgen Schmidhuber olisi tuskastunut siihen, että alan meriitit valuivat jatkuvasti vääriin paikkoihin, ja alkanut tehdä mittavia selvityksiä alansa historiasta. Schmidhuberin ansiosta Linnainmaan työ löydettiin vuoden 2010 tienoilla uudelleen, ja nykyään tutkijat viittaavat siihen säännöllisesti. Myös Geoffrey Hinton on todennut, että Linnainmaa oli ensimmäinen, joka julkaisi version taaksepäin levittäytyvästä algoritmista.
Aiheesta muualla

Seppo Linnainmaan kotisivut
Algoritmin kumulatiivinen pyöristysvirhe yksittäisten pyöristysvirheiden Taylor-kehitelmänä Idsia (englanniksi)
Jin-dynastia (265–420)

|  Kiinan historia |
| --- | --- | --- | --- | --- | --- | --- | --- |
MUINAINEN
Kolme hallitsijaa ja viisi keisaria
Xia-dynastia 2070–1600 eaa.
Shang-dynastia 1600–1046 eaa.
Zhou-dynastia 1122–256 eaa.
  Läntinen Zhou-dynastia
  Itäinen Zhou-dynastia
    Kevättä ja syksyä
    Taistelevat läänitysvaltiot
SUURVALTA
Qin-dynastia 221 eaa.–206 eaa.
Han-dynastia 206 eaa.–220 jaa.
  Läntinen Han-dynastia
  Xin-dynastia
  Itäinen Han-dynastia
Kolme kuningaskuntaa 220–280 jaa.
  Wei, Shu Han & Wu
Jin-dynastia 265–420 jaa.
  Läntinen Jin
|   Itäinen Jin | 16 kuningaskuntaa 304–439 jaa. | 16 kuningaskuntaa 304–439 jaa. | 16 kuningaskuntaa 304–439 jaa. |  |  |  |  |
Eteläinen ja pohjoinen dynastia 420–589 jaa.

Sui-dynastia 581–619 jaa.
Tang-dynastia 618–907 jaa.
| 5 dynastiaa & 10 kuningaskuntaa 907–960 jaa. | Liao-dynastia 907–1125 jaa. | Liao-dynastia 907–1125 jaa. | Liao-dynastia 907–1125 jaa. |  |  |  |  |

Song-dynastia 960–1279 jaa. : 
|   Pohjoinen Song |  | L. Xia-dyn. |  |  |  |  |  |
|   Eteläinen Song | Jin-dynastia |  |  |  |  |  |  |
Yuan-dynastia 1271–1368 jaa.
Ming-dynastia 1368–1644 jaa. 
Qing-dynastia 1644–1911 jaa. 
NYKYAIKA
Kiinan tasavalta 1911–1949
| Kiinan kansantasavalta 1949–nyt |  Kiinan tasavalta  (Taiwanissa) |  Kiinan tasavalta  (Taiwanissa) |  Kiinan tasavalta  (Taiwanissa) |  |  |  |  |
 Kiina historian aikajana Kiinan dynastiat Kiinan sotilashistoria Kiinan taidehistoria Kiinan tekniikan ja tieteen historia Kiinan koulutuksen historia 
malline: näytä • keskustele • 
Jin-dynastia (perinteisillä merkeillä 晉朝, Jìn Cháo) oli Kiinaa vuosina 265–420 jaa. hallinnut dynastia. Sen valtakausi jakautuu läntiseen Jin-dynastiaan 265–316 ja itäiseen Jin-dynastiaan 317–420.
Jin-dynastian pääkaupunki oli aluksi Luoyang vuoteen 311 asti, sitten Chang'an. Chang'anin valtauksen jälkeen 316 hovi pakeni etelään nykyisen Nanjingin lähistölle ja nimitti heitä suojelleen Longyanin prinssin uudeksi keisariksi. Näin sai alkunsa itäinen Jin-dynastia.
Jin-dynastia yhdisti lyhyeksi aikaa koko Kiinan kukistettuaan itäisen Wun. Perimysriidat ja sisällissodat (Kahdeksan prinssin sota 291–306) johtivat siihen, ettei läntinen dynastia kyennyt selviämään paimentolaiskansojen hyökkäyksistä. Myös itäinen Jin-dynastia kärsi kapinoinnista koko olemassaolonsa ajan.
Dynastiaa seurasi Pohjois-Kiinassa 16 kuningaskuntaa ja etelässä Liu-Song-dynastia ja muut eteläiset dynastiat.
Jin-dynastia laajimmillaan, noin vuonna 280
Jin-dynastia

Jin-dynastia voi tarkoittaa seuraavia:
Jin-dynastia, Kiinaa vuosina 265–420 hallinnut dynastia, johon kuuluivat:
Läntinen Jin-dynastia, Kiinaa vuosina 265–316 hallinnut dynastia
Itäinen Jin-dynastia, osaa Kiinasta vuosina 317–420 hallinnut dynastia
Myöhempi Jin-dynastia, osaa Pohjois-Kiinasta vuosina 936–946 hallinnut dynastia
Jin-dynastia, Pohjois-Kiinaa vuosina 1115–1234 hallinnut dynastia
Myöhempi Jin-dynastia, Mantšuriassa vuosina 1616–1626 hallinnut dynastia, josta sai alkunsa myöhemmin Kiinaakin (1644–1912) hallinnut Qing-dynastia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jin-dynastia”, voi hakea sivunnimihaulla, laajalla sivunnimihaulla tai tekstihaulla.
Siiriäinen

Siiriäinen on muun muassa seuraavien henkilöiden sukunimi:
Ari Siiriäinen (1939–2006), suomalainen arkeologi
Kustaa Vilhelm Siiriäinen (1876–1946), suomalainen koneasiamies ja baptistisaarnaaja
Martti Siiriäinen (s. 1936), suomalainen laulaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Johann Baptist Henneberg

Johann Baptist Henneberg (6. joulukuuta 1768 Wien – 26. marraskuuta 1822 Wien) oli itävaltalainen säveltäjä, urkuri ja kapellimestari.
Henneberg pääsi vuonna 1790 kapellimestariksi ja säveltäjäksi Emanuel Schikanederin Freihaus-teatteriin (Theater auf der Wieden). Vuonna 1803 hänestä tuli kreivi Esterházyn hovin urkuri Eisenstadtissa. Vuodesta 1811 hän toimi sen kapellimestarina. Henneberg palasi Wieniin ja toimi Kirche am Hofin kuoromestarina sekä vuodesta 1818 hoviurkurina. Hän soitti urkuja myös Schottenstift-luostarissa.
Hennebergin monista singspieleistä suurimman menestyksen sai osakseen Die Waldmänner (1793). Henneberg sävelsi myös muun muassa orkesterimusiikkia ja hengellisiä teoksia.
Aiheesta muualla

IMSLP: nuotteja
Johann Balthasar König

Johann Balthasar König (28./29. tammikuuta 1691 Waltershausen – 2. huhtikuuta 1758 Frankfurt am Main) oli saksalainen säveltäjä ja kapellimestari.
König muutti vuonna 1703 Frankfurtiin, jossa lauloi kuoropoikana. Sittemmin hän soitti selloa ja lauloi bassona Georg Philipp Telemannin johdolla. Vuonna 1717 König meni naimisiin. Seuraavana vuonna ensimmäinen lapsi sai nimen Georg Philipp, ja Telemann tuli hänen kummikseen. Telemann johti musiikkia sekä Frankfurtin Barfüßerkirchessä että Pyhän Katariinan kirkossa. Hänen lähdettyään Hampuriin nimitettiin vuonna 1721 Johann Christoph Bodinus vastuuseen musiikin johtamisesta Barfüßerkirchessä ja König Pyhän Katariinan kirkossa. Bodinus kuoli vuonna 1727, ja König sai vuonna 1729 vastuulleen Telemannin tavoin molempien kirkkojen musiikin johdon.
König johti enimmäkseen Telemannin kantaattien esityksiä, mutta sävelsi myös omia kirkkokantaattejaan. Lisäksi hän sävelsi musiikkia tiettyjä tilanteita varten, esimerkiksi hääkantaatteja. Osa musiikista oli sävelletty keisarillisen suvun ilon ja surun hetkiä varten. Monet Königin kantaateista laitettiin alun perin Telemannin nimiin. König oli virassaan kapellimestarina kuolemaansa saakka; varakapellimestarina toimi Heinrich Valentin Beck. Vuonna 1738 König julkaisi koraalikokoelman Harmonisches Lieder-Schatz, jossa on hänen omiakin sävellyksiään. Kaikkiaan kirjassa on 1 913 melodiaa.
Aiheesta muualla

IMSLP: nuotteja
Sioux Falls Stampede

| Sioux Falls Stampede |
| --- | --- |

Perustettu:  1999
Kaupunki:   Sioux Falls, Etelä-Dakota
Kotiareena:  Sioux Falls Arena
Sarjataso:  USHL
Konferenssi:  Läntinen
Värit:                     
Toimitusjohtaja:   Cary Eades
Päävalmentaja:   Cary Eades
Infobox OKNimi-testi OK: 
Sioux Falls Stampede on vuonna 1999 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Sioux Fallsista Etelä-Dakotasta.
Aiheesta muualla

Sioux Falls Stampeden verkkosivut (englanniksi)
Jin-kiina

| Jin |
| --- | --- |

Tiedot
Alue:  Kiina
Puhujia:  45 000 000
Kirjaimisto:  kiinalainen
Kielitieteellinen luokitus
Kielikunta:  sinotiibetiläiset kielet
Kieliryhmä:  siniittiset kielet
ISO 639-3:  cjy
 Ohje 
Jin eli jinyu (yksink.: 晋语; perint.: 晉語; pinyin: jìnyǔ) on siniittinen kieli, jota puhutaan erityisesti Shanxin, Sisä-Mongolian ja Shaanxin maakunnissa Pohjois-Kiinassa. Sitä pidettiin ennen mandariinikiinan murteena, mutta nykyisin se luokitellaan yleisesti erilliseksi kiinan variantiksi. Vuonna 1995 jiniä puhui äidinkielenään 45 miljoonaa ihmistä.
Jennifer Batten

| Jennifer Batten |
| --- | --- |

Henkilötiedot
Syntynyt: 29. marraskuuta 1957 (ikä 66)
Ammatti:  kitaristi, lauluntekijä
Muusikko
Aktiivisena:  1980–
Tyylilajit:  instrumental rock, heavy metal
Soittimet:  kitara
Yhtyeet:  Michael Jackson, Jeff Beck
Levy-yhtiöt:  Irond, Voss Records
Aiheesta muualla
www.jenniferbatten.com
  [ Muokkaa Wikidatassa ] [ ohje ]  
Jennifer Batten on yhdysvaltalainen kitaristi, joka on työskennellyt sekä sessiomuusikkona että sooloartistina. Batten soitti soolo- ja rytmikitaraa Michael Jacksonin Bad-, Dangerous- ja HIStory-kiertueilla sekä vuoden 1993 Super Bowl -puoliaikaesityksessä.
Diskografia

1992: Above Below and Beyond
1997: Jennifer Batten's Tribal Rage: Momentum
2008: Whatever
Aiheesta muualla

Viralliset kotisivut
Virallinen MySpace profiili
The Cover Zone haastattelu (Arkistoitu – Internet Archive)
Jennifer Aniston (kappale)

| ”Jennifer Aniston” Anssi Kela |
| --- | --- | --- |

Singlen tiedot
 Albumilta: Rakkaus on murhaa
 Julkaistu: syyskuu 2005
 Tekijä(t): Anssi Kela
 Tuottaja(t): Anssi Kela Jukka Immonen
 Tyylilaji: suomirock
 Kesto: 04.56
 Levy-yhtiö: Sony BMG
Anssi Kelan muut singlet
| ”Karhusaari” 2005 | ”Jennifer Aniston” 2005 | ”Älä mene pois” 2005 |
”Jennifer Aniston” on suomalaisen laulaja-lauluntekijän Anssi Kelan kappale, joka julkaistiin singlenä syyskuussa 2005. Kappale on toinen singlejulkaisu Kelan kolmannelta sooloalbumilta Rakkaus on murhaa.
Kela kirjoitti kappaleen keväällä 2005, ja se on niemtty yhdysvaltalaisen näyttelijän Jennifer Anistonin mukaan. Sanoitukset käsittelevät ”pienen paikkakunnan hiljaista luhistumista ja ansaan jäämisen tunnetta”. Kela soitti kaikki instrumentit itse rumpuja lukuun ottamatta, jotka soitti Kelan silloisessa taustayhtyeessä vaikuttanut Kelly Ketonen.
Kappaleeseen kuvattiin 1. syyskuuta 2005 Ville Lipiäisen ohjaama musiikkivideo. Kela esiintyy katusoittajana Helsingin City-käytävässä, joka joutuu poliisien jahtaamaksi. Videolla nähdään myös radiojuontaja Jone Nikula, joka sattui kävelemään kuvausten ohi.
”Jennifer Aniston” nousi parhaimmillaan Suomen radiosoittolistan sijalle seitsemän, ja Rumban 50 hittiä -listan sijalle kahdeksan.
Kappaleet

Jennifer Aniston – 4.56
Insomnia (vaihtoehtoinen miksaus) – 3.53
Kaksi sisarta (live @ Joensuu / Tempo 19.4.2002) – 4.48
Mikan faijan BMW (live @ Mikkeli / Vaakuna 24.4.2002) – 5.01
Jennifer Aniston (video) – 5.19
Listasijoitukset

| Lista | Paras sijoitus |
| --- | --- |
Radiosoittolista: 7 
50 hittiä: 8
James Bourne

Bourne esiintymässä Newmarketin kilparadalla Bustedin kanssa, Heinäkuussa 2016. Konsertti oli osa "Newmarket Nights" - musiikkifestivaali tapahtumaa.
James Elliot Bourne (s. 13. syyskuuta 1983 Southend, Essex, Englanti, Iso-Britannia) lauloi ja soitti kitaraa englantilaisessa Busted-yhtyeessä johon kuuluivat myös Charlie Simpson ja Matt Willis. Vuonna 2005, Bustedin hajottua Bourne perusti uuden bändin Son of Dork. Son of Dorkissa olivat mukana bändikaverit Danny Hall, Chris Leonard, David Williams ja Steve Rushton. Hänellä on myös ollut sooloura: Future Boy, milloin hän sävelsi ja lauloi electronica - tyylisiä kappaleita. 11 marraskuuta vuonna 2013, Bourne ilmoitti että hän ja Bustedin basisti Matt Willis liittyisivät yhteen McFlyn kanssa, perustaakseen uuden "supergroupin". Uusi bändi tunnettiin nimellä McBusted, ja pojat kirjoittivat yhden albumin (McBusted). McBusted kiersi maailmaa ja teki musiikkia 2 vuotta, kunnes Simpson tuli takaisin kuvioihin, ilmoittaen että Busted perustettaisiin uudelleen. Vuoden 2015 lopussa, McBusted hajosi takaisin kahdeksi bändiksi: McFlyksi (Tom Fletcher, Danny Jones, Harry Judd & Dougie Poynter) ja Bustediksi (James, Matt Willis & Charlie Simpson). Nykyään, Bourne kirjoittaa Bustedin kolmatta studioalbumiaan Simpsonin sekä Willisin kanssa, ja bändi on jo kiertänyt englantia "Pigs Can Fly Tour 2016" kiertueellaan. Kolmas albumi ilmestyy vuoden 2016 loppupuolella.
James on myös kirjoittanut kolme musikaalia Elliot Davisin kanssa: Loserville: The Musical (Perustuu Bournen toisen bändin, Son Of Dorkin albumiin, Welcome To Loservilleen), Out There: The Musical ja Murder at the Gates. Loserville oli suurin ja suosituin näistä. Bourne on esiintynyt myös televisiossa. Hän esiintyi yhdessä London's Burning televisiodraamasarjan jaksossa, missä hän esitti nuorta Lontoolaista teinipoikaa, kuka aiheutti ongelmia tyttöpartion kokoontumispaikan ulkopuolella kavereidensa kanssa. Samassa jaksossa hän myös varasti paloauton, ajaen kolarin.
Perhe

James syntyi Rochfordissa, 13 syyskuuta vuonna 1983, mutta hänen vanhempansa muuttivat Southendiin kun hän oli kymmenen kuukautta vanha. Bournen perheeseen kuuluvat vanhemmat Peter ja Maria Bourne. Jamesillä on myös kolme sisarusta, Nick, Chris ja Melissa. Jamesin vanhempi veli Nick on esiintynyt muutamassa Bustedin musiikkivideossa, kuten ”You Said No” ja ”Who's David?”. Chris, joka on nuorin veli, esiintyy Bustedin musiikkivideossa ”Year 3000”. Bournen veljessarjan nuorin on myös ollut osa Hollywood Ending - nimistä Amerikkalaista pop-yhtyettä, ja nykyään tekee rap- ja pop-musiikkia nimillä "Dirty Brit" sekä "Chris Bourne".
Sanoitukset

Bourne kirjoitti suurimman osan Bustedin kahden albumin kappaleista yhdessä Simpsonin,  Willisin ja Tom Fletcherin (McFly) kanssa. Bourne on auttanut McFlyn poikia muutamassa biisissä lähes joka levyllä. Hän on myös auttanut muita bändejä sanoituksissa, mm. Jonas Brothersia.
Aiheesta muualla

Son of Dork -virallinen kotisivu
Myspace
Jarunlampi

| Jarunlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°49′52″N, 27°11′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  Rasinoja Ihastjärveen 
Järvinumero:  14.932.1.008
Mittaustietoja
Pinnankorkeus:  115,5 m  
Pituus:  1 km  
Leveys:  350 m  
Rantaviiva:  2,726 km  
Pinta-ala:  20,989 ha  
Saaria:  ei saaria 
 fiJarunlampi 
Jarunlampi  on Etelä-Savossa Mikkelissä  Ihastjärven lähellä sijaitseva lampi.
Maantietoa

Lampi on 1,0 kilometriä pitkä, 350 metriä leveä, ja sen pinta-ala on 21 hehtaaria. Lammella ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 115,5 metriä mpy.
Johann Bernhard Fischer von Erlach

Johann Bernhard Fischer von Erlach.
Johann Bernhard Fischer von Erlach ( kastettu 20. heinäkuuta 1656 Graz, Itävalta – 5. huhtikuuta 1723 Wien, Itävalta) oli itävaltalainen arkkitehti barokin aikakautena. Hänen töillään oli suuri merkitys ja vaikutus Itävallan Habsburgien valtakunnan arkkitehtuuriin. Fischer von Erlachin tunnetuimpiin töihin lukeutuvat Wienissä sijaitsevat Schönbrunnin linna ja Karlskirche.
Fischer von Erlachin suunnittelema Schönbrunnin linna.
Fischer von Erlachin Schönbrunnin linnaa varten suunnittelemat ja 1696 aloitetut työt keskeytyivät Joseph I:n kuoltua ja jatkuiva suurin supistuksin ja muutoksin vasta 1744. Hän rakensi myös Prahan Clam-Gallas (nyk. arkkipiispan) -palatsin 1701–1712, sisäministeriön 1716, prinssi Eugenin palatsin (myöhemmin rahaministeriö), Schwartzenbergin (valmistui 1724) ja Trautsonin palatsin sekä muitakin huomattavia yksityisrakennuksia tekijälleen ominaiseen puolirokokotyyliin.
Fischer von Erlachin poika oli arkkitehti Joseph Emanuel Fischer von Erlach.
Aiheesta muualla

Kuvia tai muita tiedostoja aiheesta Johann Bernhard Fischer von Erlach Wikimedia Commonsissa
Johann Bernhard Fischer von Erlach
Sioux Lookoutin rautatieasema

Sioux Lookoutin rautatieasema on rautatieliikennepaikka Sioux Lookoutin taajamassa, Ontarion provinssissa Kanadassa. Se sijaitsee Canadian National Railwayn omistamalla mantereen idästä länteen ylittävällä radalla, noin 1 537 kilometriä Torontosta länteen.
Grand Trunk Railway rakensi 1900-luvun alussa rautatien Sioux Lookoutin itäpuolella sijaitsevaan Superior Junctioniin. Toinen ratayhteys lännestä Hudsoniin valmistui vuonna 1910. Rautatielinjojen yhdistämisestä käytiin ajoittain kiivastakin keskustelua ja lopulta ratalinjaus asteittain Superior Junctionista ja Sioux Lookoutin kautta Hudsoniin valmistui marraskuussa 1913. Grand Trunkin siirryttyä Canadian National Railwayn omistukseen, se rakensi asemalle veturitallin sekä junien välitankkaus- ja huoltoasemat. Veturitallit ja vesitorni purettiin 1960- ja 1970-lukujen välillä rautatieyhtiön lopettaessa höyryveturiliikenteen ja siirtyessä vähemmän huoltoa kaipaaviin dieselvetureihin. VIA Railin The Canadian -juna suorittaa nykyisin 20 minuutin polttoainetankkauksen Sioux Lookoutissa. Alkuperäinen asemarakennus ei ole enää käytössä, nykyisin matkustajilla on käytössä parakkityyppinen rakennus.